**Ministru kabineta noteikumu projekta**

**„Eiropas Savienības tarifu kvotu pieteikšanas un administrēšanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Muitas likuma 6.panta 7.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2016.gada 1.maiju piemēro Eiropas Parlamenta un Padomes 2013.gada 9.oktobra Regulu (ES) Nr.952/2013, ar ko izveido Savienības Muitas kodeksu (turpmāk – Regula Nr.952/2013), Komisijas 2015.gada 28.jūlija Deleģēto regulu (ES) 2015/2446, ar ko papildina Eiropas Parlamenta un Padomes Regulu (ES) Nr.952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – Regula Nr.2015/2446), kā arī Komisijas 2015.gada 24.novembra Īstenošanas regulu (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr.952/2013, ar ko izveido Savienības Muitas kodeksu (turpmāk – Regula Nr.2015/2447). Salīdzinot ar pašreizējo regulējumu (Padomes 1992.gada 12.oktobra Regulas (EEK) par Kopienas muitas kodeksa izveidi un Komisijas 1993.gada 2.jūlija Regula (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi 308.a-c panti) attiecībā uz tarifu kvotu pārvaldību jaunais regulējums neievieš izmaiņas pašreizējā tarifu kvotu pieteikšanas un administrēšanas kārtībā. Regulas Nr.2015/2446 92.pantā noteikts, ka, atkāpjoties no Kodeksa 22.panta 1.punkta trešās daļas, pieteikumu par tādu ievedmuitas vai izvedmuitas nodokļu atmaksāšanu vai atbrīvojumu, kas minēti Kodeksa 116.pantā, iesniedz kompetentajam muitas dienestam dalībvalstī, kurā tika paziņots muitas parāds. Pieteikumu, kas minēts šī panta 1.punktā, var iesniegt, izmantojot līdzekļus, kas nav elektroniskās datu apstrādes metodes, saskaņā ar attiecīgās dalībvalsts noteikumiem.Regulas Nr.2015/2446 A pielikumā noteiktas kopējās datu prasības attiecībā uz pieteikumiem un lēmumiem, tai skaitā pieteikumu par ievedmuitas nodokļa summu atmaksāšanu vai atbrīvojumu no tās.Saistībā ar Regulu Nr.952/2013, Regulu Nr.2015/2446 un Regulu Nr.2015/2447 pieņemts jauns Muitas likums, kura 6.panta 7.punktā paredzēts pilnvarojums Ministru kabinetam noteikt Eiropas Savienības tarifu kvotu pieteikšanas kārtību un kārtību, kādā tās administrē Valsts ieņēmumu dienests.Tarifu kvotu pieteikšanas kārtība noteikta Noteikumu projekta 2.punktā paredzot, ka tarifu kvotu piesaka deklarētājs vai deklarētāja pilnvarots pārstāvis, savukārt 4.punkts paredz, ka tarifu kvotu piesaka muitas deklarācijā. Noteikumu projekta 6.punkts un 7.punkts nosaka kārtību, kā deklarētājs vai deklarētāja pilnvarots pārstāvis piesaka tarifu kvotu pēc preču laišanas brīvā apgrozībā.Savukārt, tarifu kvotu administrēšana (ko veic Valsts ieņēmumu dienests) muitas lietu izpratnē ietver plašu darbību loku – sākot no tarifu kvotu pieteikuma saņemšanas līdz pat nepieciešamajām darbībām, kas saistītas ar muitas deklarācijā, kurā pieteikta tarifu kvota, ietvertās informācijas un tai pievienoto dokumentu pārbaudi pēc preču izlaišanas, kā piemēram, attiecīga lēmuma pieņemšana, ja tarifu kvota pieteikta nepamatoti, vai tā netiek piešķirta vai piešķirta daļēji. Tāpat gadījumos, ja pēc preču laišanas brīvā apgrozībā pieteiktā tarifu kvota ir piešķirta pilnībā vai daļēji, ar tarifu kvotu administrēšanu saistīta darbība ir muitas maksājumu pārrēķināšana un pārrēķināšanas rezultātā pieņemtais lēmums par atmaksājamo muitas nodokļa summu.2015.gada aprīlī ieviesta Valsts ieņēmumu dienesta Elektroniskās deklarēšanas sistēmas Elektroniskās muitas datu apstrādes sistēmas Importa kontroles sistēmas pēcmuitošanas funkcionalitāte, ar kuru deklarētāji viegli un ātri var elektroniski pieteikt grozījumus importa muitas deklarācijās un iesniegt pieteikumu par importa deklarācijas grozīšanu pēc preču izlaišanas, tai skaitā pieprasīt muitas maksājumu atmaksāšanu vai atbrīvojumu no tiem. Pieteikums par muitas maksājumu atmaksāšanu vai atbrīvojumu no tiem tiek veidots automātiski, ņemot vērā muitas deklarācijā un pieteikumā par importa deklarācijas grozīšanu norādītās ziņas. Ņemot vērā iepriekš minēto, Ministru kabineta noteikumu projektā “Noteikumi par Eiropas Savienības tarifu kvotu pieteikšanu un administrēšanu” (turpmāk – Noteikumu projekts) jāparedz iespēja pieteikt tarifu kvotu pēc preču laišanas brīvā apgrozībā, iesniedzot grozījumus muitas deklarācijā, izmantojot Valsts ieņēmumu dienesta Elektroniskās deklarēšanas sistēmas Importa kontroles sistēmas pēcmuitošanas funkcionalitāti, tādējādi vienkāršojot tarifu kvotu pieteikšanu pēcmuitošanā.Lai nedublētu tiesību normas, Noteikumu projekts nepārņem Ministru kabineta 2010.gada 21.septembra noteikumu Nr.876 “Noteikumi par Eiropas Savienības tarifu kvotu pieteikšanu un administrēšanu” normas par drošības naudas piemērošanu kritiskas kvotas gadījumā, kā arī normas par lēmuma par drošības naudu pieņemšanu pēc atbildes par kvotas piešķiršanas rezultātu saņemšanas, jo minēto nosaka Ministru kabineta 2011.gada 6.septembra noteikumu Nr.691 “Noteikumi par muitas maksājumu parāda galvojumu preču muitošanai” 32.punkts. Līdz ar Noteikumu projekta stāšanos spēkā, zaudē spēku Ministru kabineta 2010.gada 21.septembra noteikumi Nr.876 “Noteikumi par Eiropas Savienības tarifu kvotu pieteikšanu un administrēšanu” (“Latvijas Vēstnesis”, 2010, 151.nr.). |
|  3. | Projekta izstrādē iesaistītās institūcijas | Valsts ieņēmumu dienests, Finanšu ministrija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras piemēro precēm muitas procedūru “laišana brīvā apgrozībā” un piesaka Eiropas Savienības tarifu kvotas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina administratīvo slogu sabiedrības grupām, paredzot iespēju pieteikt Eiropas Savienības tarifu kvotas arī elektroniski Valsts ieņēmumu dienesta Elektroniskās deklarēšanas sistēmas Elektroniskās muitas datu apstrādes sistēmas Importa kontroles sistēmā. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.952/2013, Regula Nr.2015/2446, Regula Nr.2015/2447 piemērojamas no 2016.gada 1.maija.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.952/2013;Regula Nr.2015/2446;Regula Nr.2015/2447. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.2015/2447 49.-54.pants | Noteikumu projekta 3.punkts | Tiek ieviests pilnībā | Neparedz stingrākas prasības |
| Regulas Nr.952/2013 56., 117., 121.pants  | Noteikumu projekta 6.punkts | Tiek ieviests pilnībā | Neparedz stingrākas prasības |
| Regulas Nr.2015/2446 A pielikums | Noteikumu projekta 7.punkts | Tiek ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par muitas deklarāciju grozīšanas pieteikšanu pēc preču izlaišanas ievietota Valsts ieņēmumu dienesta mājas lapā.Sabiedrības līdzdalība ir nodrošināta, publicējot uzziņu par MK noteikumu projekta izstrādes uzsākšanu 2016.gada 5.februārī Finanšu ministrijas tīmekļvietnē sadaļā “Sabiedrības līdzdalība”.  |
| 2. | Sabiedrības līdzdalība projekta izstrādē | MK noteikumu projekts izskatīts Konsultatīvajā padomē muitas politikas jomā.  |
| 3. | Sabiedrības līdzdalības rezultāti | Konsultatīvās padomes muitas politikas jomā locekļi atbalsta MK noteikumu projekta virzību piedāvātajā redakcijā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas III un IV sadaļa–projekts šīs jomas neskar.*

# Finanšu ministre **D.Reizniece - Ozola**

I.Timofejeva, 67121003

irina.timofejeva@vid.gov.lv

M.Vībāne, 67095559

Marika.Vibane@fm.gov.lv